
BIDA'T KISEY KEHTE HAIN ? 

Aur Islaam Mein Kaunsi Cheezein Kama Bida't Hai ? 


In Shaa Allaah Saheeh Ahaadees Aur Ulamaa Ke Aqwaal Ki 
Raushni Mein Bataaya Jaayega. 

• BIDAT KA AASAAN MATLAB. 

Bidat Kehte Hain Kisi Naye Kaam Ke Nikaalney Ko. 

Deen Ke Etebaar Se Har Woh Kaam Bida't Hoga Jis Ka Saboot Qur- 
aan Aur Ahaadees Aur Sahaaba (Raziyallaahu Anhum) Se Nahi Milta. 

Deen Mein Har Naya Kaam Bidat Hai. 

1. Raavi-e-Hadees Jaabir Bin Abdullaah (Raziyallaahu Anhu), 

Rasool Allaah (Sallallaahu Alaihi Wasallam) Ne Farmaaya: "Aur Badd- 
Tareen Kaam Woh Hain Jinhein (Sharee'at Mein) Apni Taraf Se Jaari 
(Eejaad) Kiya Gaya. Har Aisa Kaam Bidat Hai Aur Har Bidat Gumraahi Hai 
Aur Har Gumraahi Aag Mein Ley Jaayegi." 

[Sunan An-Nasaai, Hadees (Saheeh) : 1578-79 ; Saheeh Muslim : 2005 or 867 a] 

2 . Rasool Allaah (Sallallahu Alaihi Wa Sallam) Ne Farmaaya : 

"Jis Ne Hamaare Deen Mein Koi Nayee Cheez Nikaali Jiska Deen Se Koi 
Ta'lluq Nahi HaiTou Woh Mardood (Ya'ni Radd/reject) Hai. 

[Saheeh Al-Bukhaari, Hadees : 2697] 

3 . "Deen Mein Nayi Nayi Cheezein Daakhil Karney Se Ba'z Raho Bilaa 
Shubha Har Nayi Cheez Bida't Hai Aur Har Bida't Gumraahi Hai." 

[Saheeh Muslim, Hadees : 4492, 4493] 

Aaj Hum Dekhte Hain Ke Log Bida'aat Mein Padhey Huye Hain Chaahey 
Woh Ibaadat Ho Ya Aqeedah Ya Deen Ka Koi Bhi Muaamla Har Jagah 
Logon Ne Bida'aat Daakhil Kardi Hai. 

Aur Ek Sachchaayi Yeh Bhi Hai Ke Bida't Jahan Daakhil Hoti Hai 
Wahan Se Sunnat-e-Rasool Nikal Jaati Hai. 

Allaah Us Amal Ko Qubool Karega Jiska Hukm Nabi Ne Diya Aur Woh 
Kaam Jo Nabi Ne Karney Ka Hukm Nahi Diya Woh Chaahey Hamaari 
Nazar Mein Kitna Bhi Khoobsurat Kyun Na Ho Woh Allaah Ke Yahaan 
Hargiz Qaabil-E-Qubool Nahi Ho Sakta. 

Allaah Ta'aalaa Ne Farmaaya : 

"Aur Jis Ne Allaah Aur Us Ke Rasool Ki Naafarmaani Ki Woh Khuli 
Gumraahi Mein Padh Gaya." [Soorah Ahzaab, Aayat : 36] 

Jab Logon Se Kaha Jaata Hai Ke Yeh Kaam Na Karo Yeh Bida't Hai Tou 
Woh Jawaab Detey Hain Ke Bida't Tou Phir Har Cheez Hai. 

"Jaise Rasool Allaah Ne Bus Mein Ya Train Mein Safar Nahi Kiya Aap Aur 
Hum Karte Hain Tou Yeh Bida't Hai Hamaara Libaas Bhi Bida't Hai 
Computer Use Kama Bhi Bida't Hai etc." 

Yeh Jaahil Pann Ki Baat Hai Jab Ke Deen Mein Bida't Kisey Kaha Jaata 
Hai Bataadiya Gaya Hai. 

Deen Mein Koi Naya Kaam Nikaalna Bida't Hai Jis Ka Saboot Qur-aan Aur 
Ahaadees Mein Na Miley. 

ACHCHI BIDA'T KE BAAREY MEIN. 

1. Imaam Maalik (Rahimahullaah) Ne Farmaaya : 

"Jis Ne Islaam Me Koi Bida't Nikaali Aur Usey Achcha Samjha Tou Us Ne 
Yeh Gumaan Kiya Ke Nabi (Sallallaahu Alaihi Wasallam) Ne Allaah Ki Baat 
Pohanchaaney Mein Khayaanat Kee.." [Al-ltisaam Lilshaatib : 64-65] 

Pas Jo Cheez Us Din Deen Na Thi Woh Aaj Bhi Deen Nahi Bann Sakti. 

Allaah Ta'aalaa Ne Farmaaya : 

"Aaj Ke Din Mai Ne Tumhaare Liye Deen Ko Mukammal Kar Diya.." 

[Soorah Al-Maaidah, Aayat No. 3] 

2 . Ibn Umar (Raziyallaahu Anhu) Ne Kaha : 

"Har Bidat Gumraahi Hai Agarchey Log Usey Achcha Samjhey." 

[Sharh Usool Itiqaad Ahle Sunnah Wal Jama'ah] 

DEEN MEIN NAYI CHEEZEIN NIKAALNEY WAALON KA 

HADEES SE RADD. 

Aaishah (Raziyallaahu Anha) Se Rivaayat Hai Ke, 

Rasool Allaah (Sallallaahu Alaihi Wasallam) Ne Farmaaya : 

"Jis Ne Hamaarey Deen Mein Az-Khud Koi Aisi Cheez Nikaali Jo Is Mein 
Nahi Thi Woh Radd Hai. Is Ki Rivaayat Abdullah Bin Jaafari Makhrami Aur 
Abdul Vaahid Bin Abi Aun Ne Sa'd Bin Ibraheem Se Kee Hai. 

TASHREEH : Yeh Hadees Sharee'at Ki Asal Al-Usool Hai. 

Is Se Un Tamaam Bida'aat Ka Jo Logon Ne Deen Me Nikaal Rakhi Hai 
Poora Radd Ho Jaata Hai. 

Jaise Khaaney Par Faatiha, Chehlum, Shab-e-Baraat Ka Halva, 
Muharram Ka Khichdaa, Milaad-Un-Nabi, Urs, Qabaron Par Ghilaaf Va 
Phool Daalna, Un Par Meley Kama Waghaira. 

Yeh Jumla Amoor Is Liye Bida't Kaha Hai Kyunke Zamaana-e-Risaalat/ 
Zamaana-e-Sahaaba Aur Taabaeen Mein In Ka Koi Vajood Nahi Milta. 

Magar Kisi Bhi Mustanad Kitaab Mein Kisi Bhi Jagah In Bida'aat Ka Saboot 
Nahi Milega. Agar Saarey Ahle Bida't Bhi Mil Kar Zor Lagaaye Tou 
Naakaam Rahengey. Baher Haal Bida't Se Parhez Kama Aur Sunnat-e- 
Nabawi Ko Ma'mool Banaana Beyhadd Zaroori Hai. 

[Saheeh Al-Bukhaari, Hadees : 2697, Tashreeh Bhi Wahin Se Lee Gayi Hai.] 

ULAMAA NE BIDA'T KE BAAREY MEIN KYA KAHA HAI ? 

1. Ibn Kaseer (Rahimahullaah) Ne Kaha : 

"Ahl-Us-Sunnah Wal Jama'ah Ka Kehna Hai Ki Har Amal Aur Baat Jis Ko 
Sahaaba Ne Nahi Kiya Woh Bida't Hai Kyun Ke Agar Yeh Saheeh Ya 
Achcha Hota Tou Woh Iske Karne Mein Hum Se Pehle Hotey The 

(Matlab Ke Sahaaba Hum Se Pehle Kar Chukey Hotey)." 

[Tafseer Ibn Kaseer : 7/282] 

2. Abu Haneefa Ne Kaha : 

"Sunnaton Ko Thaamey Rakho Aur Salaf (Sahaaba, Taabaeen Etc) Ke 
Tareeqey Ko Bhi. Aur (Islaam Mein) Naye Kaamon Se Khabardaar Raho 
(Ya'ni Bachtey Raho) Kyun Ke Yeh Sab Bida't Hai." 

[As-Suyooti, Saun Al-Mantaq Wal Kalaam, Pg : 32] 

BIDA'T KIS KO PASAND HAI ? 

Sufyaan As-Sauri (Rahimahullaah) Ne Kaha: 

"Iblees Ko Bida't Gunaah Se Bhi Zyaada Pasand Hai. Jabke Gunaah 
Muaaf Hosakte Hain Lekin Bidat Muaaf Nahi Hoti." [Al-Laalkaai : 238] 

VAZAAHAT : Is Fatwey Mein Bida't Ki Muaafi Nahi Ka Matlab Yeh Hai Ke, 

Jab Bidati (Islaam Mein Nayee Cheezein Nikaalney Waala) Koi Bida't 
Nikaal Kar Karta Hai Tou Woh Us Ko Sawaab Aur Khair Ka Kaam Samajh 
Kar Karta Hai. Aur Jab Woh Us Ko Sawaab Ka Kaam Samajh Kar Kar Raha 
Hai Tou Phir Woh Us Kaam Se Muaafi Kyun Maangega. 

Muaafi Tou Gunaah Hone Par Maangtey Hain. Is Tarah Se Bidati Ko 
Tauba Karne Ki Taufeeq Bhi Naseeb Nahi Hoti. 

BIDA'T PAR DO (2) SAHAABI KE AQWAAL. 

1. Huzaifa Al-Yamaan (Raziyallaahu Anhu) Ne Kaha : 

"Koi Bhi Aisa Amal Mat Karo Jis Ko Nabi (Sallallaahu Alaihi Wa Sallam) Ke 
Sahaaba Ne Nahi Kiya. Kyun Ke Pehle Ke Logon (Ya’ni Sahaaba, Taabaeen 
Waghaira) Ne Koi Bhi Jagah Nahi Chhori Ba’d Mein Aaney Waalon Ke Liye 
Ke Aakar (Islaam Mein) Cheezein Ejaad Karein. 

Aye Padhney Waalon Allaah Se Daro Aye llm Seekhney Waalon, Aur Jo 
Turn Se Pehle Aaye (Sahaaba, Taabaeen Etc) Un Ke Raastey Ki Pairvi 
Karo (Ya’ni Un Ke Raastey Par Chalo)." 

[Ibn Battah Ne Is Al-lbaanah Mein Rivaayat Kiya Hai] 

Matlab Yeh Hai Ke Deen Poori Tarah Mukammal Hogaya Hai Ab Is Mein 
Raai Ke Daaney Ke Baraabar Bhi Izaafey Ki Zaroorat Nahi Hai. 

2. Abdullaah Bin Mas'ood (Raziyallaahu Anhu) Ne Kaha : 

"Pairvi (Follow) Karo Aur Bida't Mat Karo, Kyun Ke Tumhe Jitna Chaahiye 
Tha (Ya'ni Jitni Cheezein Islaam Mein Chaahiye Thi) Utna Milchuka Hai 
Aur Har Bida't Gumraahi Hai. [Abu khaisamah,Kitaab-UI-ILm : 549] 

Al-Albaani (Rahimahullaah) Ne Isey Saheeh Qaraar Diya Hai. 

BIDATI KE CHEHREY KA BAYAAN. 

Ibn Al-Mubaarak (Rahimahullaah) Ne Kaha : 

"Bida't Nikaalney Waaley Ke Chehrey Par Siyaahi (Darkness) Rehti Hai 
Yahaan Tak Ke Woh Us Ko Din Mein Tees (30) Baar Dholey (Tab Bhi Woh 
Siyaahi Nahi Jaayegi). 11 [Sharh Usool Itiqaad Ahlus-Sunnah Wal Jama'ah : 284] 

BIDATI KE BAAREY MEIN. 

Shaikh Al-Albaani (Rahimahullaah) Ne Kaha : 

"Jab Qubool Karne Ki Baat Aati Hai Tou Bidat Karne Waaley 
Nasraaniyon (Christians) Ki Tarah Hojate Hain Ya'ni Jo Unko Theek Ya 
Pasand Aata Hai (Wahi Qubool Karte Hain). Woh Log Qur-aan Aur 
Ahaadees Padhtey Hain Lekin Jo Unko Theek Lagta Ya Pasand Aata Hai 
Wahi Letey Hain Aur Jo Nahi Aata Us Ko Chhord Detey Hain." 

[Silsilatul Huda Wan-Noor] 

JUMUAH MUBAARAK KEHNA KAISA HAI ? 

Yeh Ek Bida't Hai Deen Mein. Padhiye Aur Is Ki Wajah Jaaniye. 

1. Raavi-e-Hadees Jaabir (Raziyallaahu Anhu), 

Unho Ne Kaha Ke Rasool Allaah (Sallallaahu Alaihi Wasallam) Jab Khutba 
Padhtey Tou Aap Ki Aankhein Surkh (Red) Ho Jaati Aur Aawaaz Buland 
Ho Jaati Aur Ghussa Zyaada Ho Jaata Goya Woh Ek Aisey Lashkar Se 
Daraaney Waaley The Ke Subah Shaam Aaya Aur Farmaatey The : 

"Mai Aur Qiyaamat Yoon Bheja Gaya Hoon. Aur Aap Ne Kalmah Ki Aur 
Beech Ki Ungli Milaatey Aur Kehte : 

"Allaah Ki Tareef Ke Ba'd Jaano Ke Har Baat Se Behtar Allaaj Ki Kitaab Hai 
Aur Har Chaal Se Behtar Muhammad Ki Chaal Hai. 

Aur Sab Kaamon Se Burey Naye Kaam Hain (Deen Mein) Aur Har Naya 
Kaam (Deen Mein) Gumraahi Hai. 

[Saheeh Muslim, Kitaab-UI-Jumuah, Hadees : 2005] 

2. Aur Shaikh Saalih Al-Fauzaan (Hafizahullaah) Ne Kaha : 

"Jumuah Mubaarak Kehna Bida't Hai Aur Allaah Ne Is Baarey Mein Koi 
Daleel Nahi Bheji." [Albaidha.Net, Topic On Saying Jumuah Mubaarak And 
Translated By Rasheed Baarbi] 

TASHREEH : Jab Nabi (Sallallaahu Alaihi Wasallam) Ne Jumu'ah Mubaarak 
Nahi Kaha Aur Na Sahaaba Ne Tou Humein Woh Amal Nahi Kama Hai 
Jisko Rasool Allaah Ne Aur Sahaaba Ne Nahi Kiya Aur Woh Hum Se 

Zyaada Deen Ko Jaanney Waaley The. Yeh Allaah Ka Deen Hai Hamaari 
Jaagir Nahi Ke Deen Ke Naam Se Jo Dil Mein Aaya Woh Karein. 

BIDA'TI KE PEECHEY NAMAAZ PADHNA ? 

1. Fataawon Ki Committee Se Poocha Gaya Ke : 

Kya Aisey Shakhs Ke Peechey Namaaz Padhna Jaaez Hai Jo Bida'aat Ko 
Maanta Ho Ya Karta Hai ? 

Tou Committee Ne Jawaab Diya : 

"Jis Ne Kisi Aise Imaam Ko Paaya Jo Bida't Ko Nahi Manta Ya Nahi Karta 
Ho Tou Usey Us Ke Peechey Namaaz Padhney Do Aur Us Ke Peechey 
Nahi Jo Bida'aat Karta Ho Ya Us Ko Manta Ho." 

[Standing Committee For Academic Research And Issuing Fatwas] 

2. Imaam Ahmad Bin Hambal (Rahimahullaah) Se Us Aadmi Ke Peechey 
Namaaz Padhney Ke Baarey Mein Poocha Gaya Jis Ko Woh Nahi Jaanta ? 

Tou Imaam (Rahimahullaah) Ne Jawaab Diya : 

"Us Ko Namaaz Padhlena Chaahiye Lekin Ba'd Mein Agar Us Ko Pata 
Chala Ke Woh (Imaam) Bida'ti (Ya'ni Deen Mein Naye Kaam Nikaalney 
Waala) Tha Tou Us Ko Woh Namaaz Dobaara Padhna Chaahiye." 

[Masaail Saalih, 452/2, Pg : 119] 

KYA BIDA'TI Kl IZZAT KARNA JAAEZ HAI ? 

JAWAAB: Aise Shakhs Ki Izzat Kama Jaaez Nahi Jo Allaah Aur Us Ke 
Rasool (Sallallaahu Alaihi Wa Sallam) Ke Bheje Gaye Ahkaamaat Mein 
Izaafa Karta Ho. 

Ibraaheem Bin Maisara Ne Kaha : 

"Jis Shakhs Ne Kisi Bida'ti (Ya’ni Deen Mein Nayee Cheezein Nikaalney 
Waaley) Ki Izzat Ki Tou Us Ne Islaam Ko Tabaah Karne Mein Uski Madad 
Ki Hai." [Sharh Usool Itiqaad Ahlus-Sunnah Wal-Jama'ah : 1/139] 

BIDA'TI SE ILM SEEKHNA. 

Rabee Al-Madkhali Ne Kaha Ke : 

"Bida'ti (Ya'ni Deen Mein Nayee Cheezein Nikaalney Waaley) Ke Paas Se 
llm Haasil Karne Se Achha Hai Ke Anjaan (Ya'ni Bey ILm) Hi Rahey." 

[Fataawa : 1-301] 

BISMILLAAH KI JAGAH 786 LIKHNA YA PADHNA 

KAISA HAI ? 

Yeh Ek Aisi Bidat Hai Jis Ka Irtikaab Bohat Dekhney Mein Aaya Hai Ke 
Kuch Log Bismillaah Ki Jagah 786 Likhte Ya Bolte Hain. 

Aur Mukhtalif Sooraton Ke Naqsh Nikaaley Gaye Hain, Yeh Ek Aisi Kufr Ya 
Jasaarat Hai Jo Qur-Aan Kareem Mein Tehreef Karney Ke Mutaraadaf Hai, 

Aur Yeh Dushmanaan-e-lslaam Ki Ek Mazmoom Saazish Hai. Jis Ko Unho 
Ne Musalmaan Me Aam Kardiya, Aur Baa Qaaedah Deen Ki Sanad Dedi Gayi. 

Zara Sochney Ki Baat Hai Ke Kya Hum Qur-aan Shuru Karte Waqt 
Bismillaah Ki Jagah 786 Keh Ya Padhsaktey Hain. 

Allaah Ne Har Ek Hurf Par 10 Neki Ka Sawaab Diya Hai Kya 786 Kehne Se 
Woh Poora Ho Jaayega Ya'ni Bismillaah Kehne Se Jitni Neki Milti Hai Kya 
Woh 786 Kehne Se Poori Hogi ? 

Har Kaam Ka Aaghaaz Bismillaah Se Kama Chaahiye. 

Allaah Ta'alaa Ne Qur-aan Kareem Mein Farmaaya : 

"Jo Sulaimaan Ki Taraf Se Hai Aur Jo Bakhshish Karne Waaley 
Meherbaan Allaah Ke Naam Se Shuru' Hai." [Soorah An-Naml, Aayat : 30] 

Sulaimaan (Alaihis-Salaam) Ne Mulk Sabaa Ko Khat Bheja Tou Uski Ibtidaa 
Bismillaah Se Ki Naa Ke 786 Se. 

Nabi (Sallallaahu Alaihi Wasallam) Ki Sunnat Yeh Hai Ke Aap Har Kaam Ka 
Aaghaaz (Bismillaah) Se Karte, 

Aap (Sallallaahu Alaihi Wasallam) Ne Jitne Bhi Khat (Letter) Tehreer 
Karvaaye Unka Aaghaaz Bismillaah Hi Se Karvaaya Naa Ke 786 Se. 

Ek Sawaal Hai Aap Se ? 

Kya Hum Namaaz Mein Soorah Faatiha Padhney Se Pehle Bismillaah Ki 
Jagah 786 Padhsakte Hain ? Aur Kya 786 Padhney Se Bismillaah Padhney 
Jitna Sawaab Milega ? 

NAMAAZ KE BA'D IJTEMAAI DUAA KARAANA. 

Shaikh Al-Albaani (Rahimahullaah) Ne Kaha : 

"Imaam Ka Namaaz Ke Ba'd Ijtemaai (Ya'ni Saarey Namaaz Padhney 
Waaley Milkar) Duaa Kama Bida't Hai." 

[Qaamoos Al-Bida'h, Pg : 372] 

HAQEEQAT MEIN SUNNI KAISA HOTA HAI ? 

Ibn Abbaas (Raziyallaahu Anhu) Ne Kaha : 

"Turn Hamesha Ahlus-Sunnah Ke Aadmi Ko Dekhogey Ke Woh Logon Ko 
Sunnat Ki Taraf Bulaata Hai Aur Bida't Karne Waalon Ko Rokta Hai." 

[Sharh Usool Itiqaad Ahlus-Sunnah Wal Jama'ah] 

BIDA'T KARNEY SE LOGON KO ROKNE KA BAYAAN. 

Imaam Ahmad Bin Hambal (Rahimahullaah) Se Poocha Gaya : 

Ek Aadmi Namaaz Padhta Hai, Rozey Rakhta Hai, Aur Masjid Mein Akela 
Rehta Hai, Tou Kya Yeh Aap Ko Zyaada Pasand Hai Ya Wahi Aadmi 

Jo Logon Ko Bida't Karne Waalon Ke Khilaaf Bolta Hai (Tou Donon Mein 
Se Aap Ko Kaunsa Pasand Hai) ? 

Tou Imaam (Rahimahullaah) Ne Kaha: "Agar Woh Rozey Rakhta Hai, 
Namaaz Padhta Hai, Masjid Mein Akela Rehta Hai Tou Woh Apne Aap Ko 
Faaedah Pohancha Raha Hai, 

Lekin Agar Woh Bidati Ke Khilaaf Bolega Tou Yeh Saarey Musalmaanon 
Ke Liye Faaedah Hai Tou Yeh Zyaada Behtar Hai." [Majmoo Al-Fataawaa] 

BIDATI KA KOI AMAL QUBOOL NAHI HOTA. 

Hasan Al-Basri (Rahimahullaah) Ne Kaha : 

"Bida'ti Ke Paas Se Allaah Us Ki Namaaz Qubool Nahi Karta, Na Rozah, Na 
Hajj, Na Umrah Na Jihaad Na Taubah Aur Na Zakaat." 

[Imaam Al-Lalikaai Ki, Sharh Usool Itiqaad Ahlus-Sunnah Wal Jama'ah] 

BIDA'TI SE MUHABBAT KARNE KA ANJAAM. 

Al-Fudail Ibn lyaad (Rahimahullaah) Ne Kaha : 

"Jis Kisi Ne Bida'ti Se Muhabbat Ki Tou Allaah Us Ke Tamaam Amaal Ko 
Barbaad Kardega, Aur Us Ke Dil Mein Se Islaam Ki Raushni Ko Nikaal 
Dega." 

[Abu Nu'aim, Al-Hilyah : 8/103] [Talbees Iblees, Pg : 48] 

BIDA'T NIKAALNEY WAALE PAR ALLAAH AUR 
FARISHTON Kl LAANAT. 

Abdullaah Bin Amr Bin Al-Aas (Raziyallaahu Anhu) Kehte Hain : 

"Jo Koi Bidat Nikaalta Hai Ya Bidati Ko (Rehne Ke Liye) Panaah Deta Hai, 
(Tou) Us Par Allaah Ta’aalaa, Farishton Aur Tamaam Logon Ki Laanat Hai. 
Us (Bidati) Se Farzi Aur Nafali Ibaadat Qubool Nahi Hoti." 

[Musnad Al-Tayaalisi, Pg : 299, Musnad Ahmad : 2/178, 180, 191, 192, 194, 211, Sanad Hasan] 

WUZU KE BA’D UNGLI UTHAKAR DUAA KARNA. 

Ibn Usaimeen (Rahimahullaah) Ne Kaha : 

"Bohat Se Log Wuzu Karne Ke Ba’d Tashahhud Padhtey Waqt Ungli 
Uthaatey Hain. Mujhe Tou Yeh Kahaan Se Aaya Pata Nahi." 

[Fataawaa Noor Alaa Darb : 8/117] 

NIKAAH PADHAATEY WAQT SURAH FAATIHA PADHNA. 

Fataawon Ki Committee Ne Kaha : 

"Jab Ek Mard Ek Aurat Ko Nikaah Ke Liye Kehta Hai Ya Jab Nikaah 
Khwaani Karte Waqt Soorah Faatiha Padhta Hai Tou Yeh Bida't Hai." 

[Fataawaa Al-Lajnah Ad-Daaimah : 19/146] 

MURDEY KE UYE QUR-AAN PADHNA. 

Bin Baaz (Rahimahullaah) Ne Kaha : 

"Marey Huye Ke Liye Qur-Aan Padhney Ka Amal Islaami Shariat Mein 
Koi Bunyaad Nahi Rakhti Hai." [Fataawaa Bin Baaz : 4/340] 

Aur Doosri Jagah Kaha : 

Marey Huye Ke Ghar Mein Sab Jamaa Hokar Qur-Aan Padhna, Khaana 
Aur Peena Bida't Hai. 

"Sirf Jo Cheez Kama Chaahiye Woh Yeh Hai Ke Us Ke Ghar Mein Aaye Aur 
Un Ko Sabr Karney Ke Liye Hausla Dilaaye, Un Ke Liye Duaa Karey, Un Ke 
Marney Waaley Par (Allaah Ki Taraf Se) Raham Hone Ki Duaa Karey." 

[Fataawaa Islaamiyyah, Vol-3, Pg : 121] 

BIRTHDAY (PAIDAAISH KA DIN) MANAANA. 

Shaikh Bin Baaz (Rahimahullaah) Ne Kaha : 

"Paidaaish (Birthday) Ka Din Manaaney Ke Baarey Mein Shariat Mein Koi 
Daleel Nahi Hai, Aur Haqeeqat Mein Yeh Bidat Hai." 

[Fataawaa Al-Mar'ah : 1/4] 

RAJAB KE MAHEENEY Kl HAQEEQAT. 

Imaam Shaukaani (Rahimahullaah) Ne Kaha : 

"Khaas Taur Par Rajab Ke Maheeney Ke Baarey Mein Koi Saheeh, Hasan 
Ya Kam Darjey Ki Zaeef Sunnat Vaarid Nahi Balke Is Silsiley Mein Tamaam 
Vaarid Tamaam Rivaayaat Ya Tou Mangharat Hai Ya Jhooti Hai Ya 
Shadeed Zaeef Hai." [Al-Sail Al-Jarraar, 2 : 143] 

SUFI (QUADRI) LOGON KE BAAREY MEIN. 

Fataawon Ki Permanent Committee Ne Kaha : 

"Saarey Sufi Firqey Aur Jo Aaj Tasawwuf Kehlaatey Hain Yeh Sab Bida'aat 
Se Bharey Huye Hain. Aur Yeh Qiyaasi Ya Bekaar Khayaalaat Ki Taraf Ley 
Jaati Hai Jo Qur-Aan Aur Nabi (Sallallaahu Alaihi Wa Sallam) Ki Ahaadees Ke 
Khilaaf Hai." [The Permanent Committee For Scholarly Research And Ifta] 

APNI BETI KI SHAADI KISI BIDA'TI SE KARAANA KAISA HAI ? 

Al-Fudail Ibn lyaaz (Rahimahullaah) Ne Kaha : 

"Jis Ne Bhi Apni Pyaari Beti Ki Shaadi Kisi Bida'ti (Ya’ni Islaam Mein Nayi 
Cheezein Nikaalney Waaley) Ke Saath Shaadi Karaayi Tou Us Ne Apni Beti 
Se Rishta Tod Diya Hai." 

[AI-BarbahaarT, An Explanation Of The Creed : 137] 

QUR-AAN PADHNEY KE BA'D SADAQAL-LAAH U L 
AZEEM PADHNEY KA BAYAAN. 

Fataawon Ki Permanent Committee Ne Kaha : 

"Qur-Aan Padhney, Khatam Karney Ke Ba'd Sadaqal-Laahul Azeem 
Padhna Bida't Hai. (Kyun Ke) Aisa Nabi (Sallallaahu Alaihi Wa Sallam) Ne Nahi 
Kiya Aur Na Khulafaa-E-Raashideen [Abu Bakr, Umar, Usmaan, Ali 
(Raziyallaahu Anhum)] Ne Bhi Nahi Kiya Aur Na Hi Salafi Imaamon Ne Kiya. 
Tou Yeh Kehna Aur Is Par Jamey Rehna Qur-Aan Padhney Ke Ba'd Bida't 
Hai/' [The Permanent Committee For Islaamic Research And Fataawaa ; Al-Bi'du 
Wal Muhdasaat Wa Maa Laa Asia Lahu, Pg : 571] 

[Fataawaa Al-Lajnah Ad-Daaimah Lil Buhoos Al-llmiyyah Wal Iftaa, Fatwaa No. 3303] 

QUR-AAN KO CHOOMNEY KA BAYAAN. 

SAWAAL: Qur-aan Ko Choomney Ke Baarey Mein Kya Hukm Hai ? 

Ibn Usaimeen (Rahimahullaah) Ne Jawaab Diya : 

"Qur-aan Ko Choomna Bida't Hai. Woh Is Liye Choomta Hai Kyun Ki Us Ki 
Niyyat Yeh Hoti Hai Ke Woh Chaahta Hai Ki Allaah Ke Qareeb Hosakun. 
Behar Haal, Yeh (Sab Ko) Pata Hai Ki Allaah Ke Qareeb Hona Ho Tou Un 
Kaamon Ko Kama Chaahiye Jis Ko Us Ne Bataaya Ho. Allaah Ne Yeh 
Nahi Bataaya Hai Ki Qur-Aan Ko Choomo. Nabi (Sallallaahu Alaihi Wa 
Sallam) Ke Waqt Mein Qur-Aan Ko Likha Gaya Tha, 

Lekin Us Ko Ek Jagah Nahi Kiya Gaya Tha. Qur-Aan Ki Aayatein Likhi Huyi 
Hoti Thi Lekin Nabi (Sallallaahu Alaihi Wa Sallam) Us Ko Choomtey Nahi The. 
Aur Na Hi Sahaaba (Raziyallaahu Anhum) Choomtey The. Is Wajah Se Yeh 
Bida't Hai Aur Haraam Hai. Mai Ne Kuch Logon Ko Bhi Dekha Hai Jo Qur- 
Aan Ke Safon (Papers) Ko Choomkar Apne Peshaani Par Rakhtey Hain, 
Jaise Un Ko Us Par Sajdah Kama Ho, Aur Yeh Bohat Buraa Hai. 

[Fataawaa Noor Alaa Darb, Baab- Mutafarraqaat Fi Ahkaam AI-Qur-aan 42/] 

SHAB-E-BARAAT (15 SHA'BAAN KA DIN) MANAANEY 

KA BAYAAN. 

1. Bin Baaz (Rahimahullaah) Ne Kaha : 

"Zyaada-Tarr Musalmaan Ulamaa Is Baat Par Raazi Hai Ke Pandra (15) 
Sha'baan Ka Din Manaana Bida't Hai Aur Is Ki Fazeelat Ke Baarey Mein 
Jitne Bhi Ahaadees Hai Woh Sab Zaeef Hai Aur Us Mein Se Kuch 
Mangharat Bhi Hai." [Fataawaa Bin Baaz : 1/187] 

2. Saalih Al-Fauzaan (Hafizahullaah) Ne Kaha : 

"Nabi (Sallallaahu Alaihi Wa Sallam) Se Koi Bhi Mazboot Aur Bharosemand 
Baat Nahi Milti Jo Yeh Kehti Ho Ke Woh Is Din Raat Ko Namaaz Mein 
Khadey Rahey Ya Us Din Rozah Rakhey. Tou Pandra (15) Sha'baan Ki 
Raat Doosri Raaton Ki Tarah Hi Hai, 

Aur Agar Koi Hamesha Doorey Raaton Ko Ibaadat Karney Waala Ho Tou 
Woh Is Din Ki Raat Ko Bina Koi Khaas Raat Sonchey Namaaz Ke Liye 
Khadey Hosakta Hai. Yeh Is Liye Kyun Ke Koi Din Ko Khaas Karleney Ke 
Liye Saheeh Daleel Zaroori Hai, Tou Is Din Ke Baarey Mein Koi Saheeh 
Daleel Nahi Hai Tou (Is Ko Manaana) Bida't Hai, Aur Har Bida't 
Gumraahi Hai. 

Is Tarah 15 Shabaan Ke Din Ko Khaas Karke Rozah Rakhney Ke Liye 
Saheeh Daleel Chaahiye, Tou Is Baarey Mein Bhi Koi Saheeh Daleel Nahi 
Aayi Hai Nabi (Sallallaahu Alaihi Wa Sallam) Se Jo Is Baat Ki Taraf Ishaara 
Karti Ho Ke Is Din Par Khaas Rozah Rakhna Chaahiye. 

Ab Is Baarey Mein Jo Ahaadees Aayi Hai Woh Sab Zaeef Hai Jis Ko ILm 
Waalon Ne Bataaya Hai. Behar Haal, Jis Ko Bhi Har Maheeney Ki 
13,14,15 Ko Rozah Rehne Ki Aadat Hai Tou Woh Is Ko Jaari Rakhey Aur 
Shabaan Mein Rozah Rakhey Jis Tarah Se Woh Doosrey Maheenon Mein 
Rehta Hai, 15 Shabaan Ke Din Ko Baghair Khaas Jaaney Rakhey (Tou Rakh 
Sakta Hai). Aur Rasool Allaah (Sallallaahu Alaihi Wa Sallam) Bhi Is Maheeney 
Mein Zyaada Rozey Rehte The Lekin Woh (15 Shabaan) Ki Taarikh Ko 
Khaas Nahi Karte The, Balke Woh Doosrey Maheenon Ki Tarah Rehte 
The." [Al-Bid'u Wal-Muhdasaat Wa Maa Laa Asia Lahu, Pg : 614] 

SHAB-E-MIRAAJ MANAANEY KA BAYAAN. 

Bin Baaz (Rahimahullaah) Ke Hawaaley Se Yeh Manaana Saabit Nahi Hai, Kyun Ke: 

"Kisi Bhi Saheeh Ahaadees Mein Is Din Ki Taarikh Ki Daleel Nahi Hai. Har 
Khabar Is Din Ki Taarikh Ki Baarey Mein Ho Woh Bey Bunyaad Hai. 

Nabi (Sallallaahu Alaihi Wa Sallam) Aur Sahaaba (Raziyallaahu Anhum) Ne Is Ko 
Nahi Manaaya. Agar Shab-e-Miraaj Manaana Hota Tou Nabi (Sallallaahu 
Alaihi Wa Sallam) Apni Ummat Ko Zaroor Bataakar Jaatey. 

Sahaaba Is Ke Karney Ko Kehte The. Aur (Agar Yeh Manaana Hota) Tou 
Woh Hum Se Pehle HoteyThe." 

[Based Upon a Fatwaa of Bin Baaz] Http://Www.Binbaz.Org.Sa/Mat/8185 

MILAAD-UN-NABI MANAANEY KA BAYAAN ? 

Sab Se Pehle Milaad Egypt Mein Bani Ubaid (Qabeela) Ke Shiaa 
Faatimiyyah Ne Nikaala Tha. Aur Is Baat Ko Al-Qanqashandi, As-Sandubi 
Ne Bhi Yahi Kaha Ke Milaad Egypt Mein Bani Ubaid (Qabeela) Ke Shiaa 
Faatimiyyah Ne Nikaala Tha. 

[Subh Al-A'sha Vol-3/498 ; Taarikh -Ihtifaal Bil-Maulid An-Nabawi, Pg : 69] 

1. Muhammad Bin Yoosuf As-Saalihi (Rahimahullaah), Wafaat 943 Hij'ree. 

Unho Ne Imaam Sakhawi (Wafaat 902 Hijree) Se Liya Ke Unho Ne Kaha : 

"Milaad Manaana (Jaaez Nahi Kyun Ke) Is Ko Pehle Ke Teen (3) Salaf-Us- 
Saaliheen Ne Nahi Manaaya Balke Yeh Ba'd Mein Nikaala Gaya." 

[Subul Al-Huda War-Rashad, Vol-1/439] 

2. Milaad Manaaney Ke Liye Napoleon Ne Logon Ko Hukm Diya Tha Ke 
Milaad Manaao, Aur Woh Kuch Paise Bhi Diya Tha Manaaney Ke Liye 
Aur Phir Us Mein Khud Shaamil Bhi Hua, Kyun Ke Yeh Manaaney Ki 
Wajah (Yeh Thi Ke Is Se) Islaam Ke Qawaaneen Ki Mukhaalifat Ho Aur Yeh 
Manaaney Mein Mard Aur Auratein Ek Doosrey Se Milsaktey The Aur Yeh 
Ek Tarah Se Khwaahishon Ki Pairvi Kama Aur Haraam Kaam Karney Ka 
Zariya Hai. [Taarikh Al-Jabarti : 306/2] 

3. Ibn Taimiyyah (Rahimahullaah) Ne Kaha : 

"Shaayad Log Milaad-un-Nabi Nasraaniyon (Christians) Ki Eid Christmas 
Ki Naqal Karney Ke Liye Manaatey Hain." [Al-Mustaqeem, Pg : 146] 

KYA MILAAD-UN-NABI 12 RABI' UL-AWWAL KO HAI ? 

Aaiye Dekhte Hain Ke Ulamaa Is Baarey Mein Kya Kehte Hain. 

NABI (Sallallaahu Alaihi Wasallam) KI TAREEKH-E-PAIDAISH. 

1. Shaikh Abdul Qaadir Jeelani (Rahimahullaah) Apni Kitaab Mein Tehreer 
Farmaatey Hain Ke: "Hamaarey Nabi (Sallallaahu A'laihi Wasallam) Ki 
Vilaadat (Paidaish) 10 Muharram Ko Huyi Hai" 

[Ghuniat-Ut-Talibeen, Jild 2/Safa : 392] 

2. Maslak-e-Barelwi, Ahmed Raza Khan Barelwi Kehta Hain Ke : 

"8 Rabbi-UI-Awwal Nabi (Sallallaahu Alaihi Wasallam) Ki Vilaadat (Paidaish 

Ka) Din Hai, Aur Wafaat-Un-Nabi 12 Rabbi-UI-Awwal Hai." [Fataawa Razviya, 
Safa 412, Jild 26] 

3 . Imaam Ibn Kaseer (Rahimahullaah) Ne Kaha Hai Ke : 

"Vilaadat (Paidaaish 8 Rabbi-UI-Awwal, 10 Rabbi-UI-Awwal, 12 Rabbi-UI- 
Awwal, 17 Rabbi-UI-Awwal Ko etc. 

[Al-Bidaayah Wan Nihaaya, Jild 2, Safa : 320] 

4 . Kuch Logon Ne 9 Rabi-UI-Awwal Bhi Kaha Hai. 

[Dekhiye Raheeq-UI-Makhtoom, Safa : 101] 

5 . Haafiz Ibn-E-Kaseer (Rahimahullaah) Ke Mutaabiq Taareekh-E-Vilaadat 
(Paidaish) 8 Rabi-UI-Awwal Hai. 

[Al-Bidaayah Wan-Nihaaya, Lil Imaam Ibn Kaseer, Jild 2 , Safa 259-262] 

6 . Imaam Ibn Al-Jauzee (Rahimahullaah) Ne Apni Kitaab Mein 10 Rabi-UI- 
Awwal Ko Awwaliyat Dee Hai. [Al-Wafa Ba Hawal-UI-Mustafa : 154/1 Taba' Riyaaz] 

NOTE: Vilaadat (Paidaish) Ke Baarey Mein Sab Se Saheeh Rivaayat "9 
Rabi-UI-Awwal Hai". Lekin Tamaam Rivaayaat Mein Bohat Ikhtilaaf Hai. 

NABI (Sallallaahu Alaihi Wasallam) Kl WAFAAT KA DIN. 

Is Baat Par Kisi Ko Ikhtilaaf Nahi Hai Ke Nabi (Sallallaahu Alaihi Wa Sallam) 
Ki Wafaat 12 Rabi-UI-Awwal Ko Huyi Hai. 

NOTE: Alhumdulillaah Is Baat Par Ummat Ka Ijma' Hai Ke Nabi (Sallallaahu 
Alaihi Wasallam) Ki Wafaat 12 Rabee'ul-Awwal Ko Huyi Hai, Aur Bid'ati Log 
Isi Din Jashn-e-Eid Manaatey Hain. Afsos Hai Is Ummat Par Jo Nabi 
(Sallallaahu Alaihi Wasallam) Ki Wafaat Ke Din Eid Mana Rahey Hai. 

Paidaaish Ke Din Mein Isliye Ikhtilaaf Hai Kyun Ke Jab Nabi (Sallallaahu 
Alaihi Wa Sallam) Paida Huye Tou Kisi Ko Nahi Pata Tha Ke Yeh Hone 
Waaley Nabi Hain. 

Lekin Jab Aap Ki Wafaat Huyi Tou Saari Dunya Ko Pata Tha Ke Yeh Nabi Hai. 
Aur Isliye Woh Din Sab Ko Yaad Tha Aur Woh Din 12 Rabi-UI-Awwal Tha. 

BIDA'T KE KHILAAF LADNA. 

Imaam Al-Auzaai (Rahimahullaah) Ne Kaha : 

"Agar Bida't Dikhayi Dey Aur llm Rakhney Waalon Ne Usey (Mitaaney 
Ke Liye) Ladaayi Nahi Ki Tou Phir Woh (Logon Ki Nazar Mein) Sunnat 
Bann Jaayegi." [Sharf As-Haab Al-Hadees : 1/22] 

QIYAAMAT KE DIN BIDA'TI KE SAATH KIS TARAH 

SUL00KKIYAJAAEGA? 

1. Raavi-e-Hadees Anas (Raziyallaahu Anhu), 

Nabi (Sallallaahu Alaihi Wa Sallam) Ne Farmaaya: "Merey Kuch Saathi Hauz 
(Kausar) Par Merey Saamney Laaye Jaaengey Aur Mai Unhein Pehchaan 
Bhi Lunga Lekin Phir Woh Merey Saamney Se Hataa Diye Jaaengey Mai 
Us Par Kahunga Ke Yeh Tou Merey Saathi Hai Lekin Mujh Se Kaha 
Jaayega Ke Aap Ko Maloom Nahi Ke Inhon Ne Aap Ke Ba'd Kya Kya 
Nayee Cheezein Ejaad Karli (Ya'ni Nayi Cheezein Nikaali) Thi." 

[Saheeh Al-Bukhaari, Kitaab-Ur-Riqaaq, Hadees : 6582] 

2 . Raavi-e-Hadees Abu Saeed Khudri (Raziyallaahu Anhu), 

Yeh Raavi Is Hadees Ke Baarey Mein Aur Vazaahat Kee Hai. 

[Aap (Sallallaahu Alaihi Wa Sallam) Farmaaengey Ke] : 

"Mai Kahunga Ke Yeh Tou Mujh Mein Se Hai. Tou Kaha Jaaega Ke Aap Ko 
Nahi Maloom Ke Inhon Ne Aap Ke Ba'd Deen Mein Kya Kya Nayi Cheezein 
Ejaad Karli Thi. Is Par Mai Kahunga Ke Door Ho Jaaye Woh Shakhs 
Jis Ne Merey Ba'd Deen Mein Tabdeeli Karli Thi." 

[Saheeh Al-Bukhaari, Hadees : 6584] 

TASHREEH : Yeh Woh Naam Nihaad Musalmaan Hongey Jin Hone Deen 
Mein Nayi Nayi Bida'aat Karke Deen Ka Huliya Bigaad Diya Tha, 

Jaisa Milaad Manaaney Waaley, Teeja Karne Waaley, Faatiha Dilaaney 
Waaley, Qabaron Ki Ibaadat Karne Waaley, Urs Karne Waaley, Auliyaa 
Allaah Ke Mazaraat Ko Masjidon Ki Tarah Banaaney Waaley, Yeh Saarey 
Log Is Hadees Mein Aatey Hain. Aisey Log Zaahiri Musalmaan Nazar 
Aatey Hai Lekin Andar Se Shirk Aur Bida'aat Mein Doobey Huye 
Hai. Allaah Ta'aalaa Aisey Bida'aat Karne Waalon Ko Nabi (Sallallaahu Alaihi 
Wa Sallam) Ke Haath Mubaarak Se Hauz Kausar Ka Paani Bhi Peeney Nahi 
Dega. Kitni Bad-Naseebi Hai Un Logon Ki Jin Ko Nabi Ke Haath Se Paani 
Bhi Naseeb Nahi Hoga Aur Woh Un Bidatiyon Par Ghussa Hongey. 

Tou Zara Sonchiye Jab Nabi (Sallallaahu Alaihi Wa Sallam) Aisey Logon Par 
Ghussa Hongey Aur Paani Tak Nahi Pilaaengey Tou Qiyaamat Ke Din Un 
Ki Sifaarish Kaise Karengey. 

